open-index/open-wikipedia-markdown huggingface dataset:
Emmanuel Armah Kofi Buah

**Emmanuel Armah Kofi Buah** (bɛ dɔɣi o la yuuni 1966) o nyɛla Ghana siyaasa nira ka o lahi nyɛ ŋun niŋ Ghana  Minister of Energy and Petroleum tum yuuni 2013. Buah, ŋun nyɛ jintɔra zaŋ n-ti paati din yuli booni National Democratic Congress, n-nyɛ jintɔra zaŋ n-ti  Ellembelle constituency din be Western Region. Saha ŋɔ ŋuna n-nyɛ Deputy Minority Leader zaŋ n-ti Ghana jintɔr'duu, James Klutse Avedzi ni daa yi nam ni.

## Shikuru baŋsim bɔhimbu
Emmanuel Armah Kofi Buah nyɛla ŋun n gbubi law degree din n-nyɛ o ni deegi shɛli shikuru yuli booni Kwame Nkrumah University of Science and Technology mini Master of Science degree din jɛndi Management din n-nyɛ o ni deegi shɛli shikuru yuli booni University of Maryland, University College din n be United States.

## Siyaasa
Kofi Buah nyɛla Atta Mills yuuni 2009 ka o niŋ "deputy Minister of Energy". Silimiin goli January biɛɣu pia ni ayopɔin yuuni 2013, Buah daa deei Minister for Energy mini Petroleum.  Hon. Boakye Agyarko n-daa deei gi o yuuni 2017  New Patriotic Party ni daa di yuuni 2016 gɔmnanti tali. O nyɛla jintɔra n-ti Ellembelle Constituency tum yuuni 2009. O be la Trade, Industry and Tourism committee, Members Holding Offices of Profit committee,  Privileges committee and Committee off Selection committee.
## Maŋamaŋa biɛhigu
Buah mali la bihi ayi.

## Lihimi m-pahi
* List of Mahama government ministers

## External links and sources
* Profile on Ghana government website 

## Kundivihira
Kwabena Okyere Darko-Mensah

**Kwabena Okyere Darko-Mensah** (bɛ dɔɣi o la silimiin goli 18 June 1974, Takoradi tiŋgbani ni) ka o nyɛ Ghana siyaasa nira ka lahi nyɛ jintɔri saha ŋɔ Takoradi constituency din be Western Region, Ghana. O chaŋ la o siiniya haai shikuru Mfantsipim School. O nyɛla wɔbigu paati nira (New Patriotic Party (NPP)) ka lahi nyɛ "deputy minister" zaŋ ti "Aviation in Ghana".

## O piligu mini shikuru baŋsim bɔhimbu
Bɛ dɔɣi la Darko-Mensah silimiin goli 18 June 1974, Takoradi. O zooi la Anwhiankwanta,tiŋa shɛli din be (Ghana). O daa chaŋ Kwame Nkrumah University of Science and Technology n-ti karim deei Bachelor of Science degree in biochemistry yuuni 2000. O daa labi nyaaŋa n-chaŋ ti deei "postgraduate degree in Democracy, Governance, Law and Development"  University of Cape Coast yuuni 2006. O daa lahi deei shɛhira gbaŋ shɛli Sangonet, South Africa, n-ti pahi Empretec Ghana.

## Tuma
Darko-Mensah tuma nyɛla biochemist ka lahi nyɛ hotelier . Yuuni 1995 zaŋ chaŋ yuuni 1998 ŋuni n-daa su "operations management"  Ahenfie Hotel. Yuuni 2001 zaŋ chaŋ yuuni 2006 o mini e-Base Africa Ltd n-daa tumda ka o nyɛ "managing director". O daa lahi nyɛla "Director of Operations" nti  Guest House Maggi bini din gbaai yuuni 2003 zaŋ chaŋ yuuni 2008. O daa lahi nyɛla "finance committee chairman" nti Sekondi- Takoradi metropolitan assembly, tiŋa karili din pahiri buta zuɣu Ghana pɔi ka o naan yi kpe jintɔri tali ni 

## Siyaasa
Darko-Mensah daa kpe la jintɔri duu silimiin goli 7 January 2009 n ti niŋ jintɔra nti Takoradi constituency,  New Patriotic Party ka o daa zani n-ti. Ka kuli kpalim be jintɔri duu n diri jintɔri tali (2012 and 2016) tum yuuni 2009.

Bɛ daa piigi Darko-Mensah ka o leei "deputy minister" n-ti Aviation yuuni 2017, Nana Akufo-Addo n-daa piigi o. O daa kuli za la lala zaasheei ŋɔ hali ni silimiin goli February 2019 ka bɛ daa ti piigi o Regional Minister n-ti Western Region.

Jintɔri duu puuni, o be komitii nima ni pam, di shɛŋa n-nyɛ; Subsidiary Legislation Committee, Education Committee, Business Committee n-ti pahi Roads and Transport Committee.

## Maŋamaŋa biɛhigu
Darko-Mensah mali la paɣa ni bihi ata. O nyɛla Dolodolo nira Methodist.

## Kundivihira
Edwin Nii Lante Vanderpuye

**Edwin Nii Lante Vanderpuye** (bɛ dɔɣi o la 11 June 1965) ka o nyɛ Ghana dɛma ni yiɣijam karachi mini siyaasa nira, ka lahi nyɛ jintɔri zaŋ ti  Odododiodio constituency. O daa niŋ la bipola mini dɛma ni yiɣijam minisita n-ti pahiDeputy Minister zaŋ ti Trade and Industry  John Dramani Mahama's  ni daa ɛi nam ni.

## Shikuru baŋsim bɔhimbu
O nyɛla Bechem Presbyterian Boys' Secondary School mini Mfantsipim School, Cape Coast shikuru bili kurili. O mali la "master's degree in Governance & Leadership",Ghana Institute of Management and Public Administration (GIMPA) ka o daa deei li n-ti pahi "B.A. in English", "Philosophy and Classics" University of Ghana ka o daa deei li.

## Tuma
Bini din gbaai yuuni 1990 zaŋ chaŋ 2004,o daa tum la Ghana Broadcasting Corporation ka daa nyɛ "Deputy Head of Sports" nimaa ni. Yuuni 2005 mini 2008 sunsuni, ŋuni n-daa nyɛ dɛma ni yiɣijam kpɛma nti Network Broadcasting Limited.

## Siyaasa
O daa nyɛla bɛ ni gahim piigi so ka o soŋda ka lahi nyɛ "operations" dareta Ghana gɔmnanti kuro, Mills ni daa be nam ni ka lahi nyɛ "Deputy Minister' kuro n-ti "Trade and Industry" John Mahama ni daa be nam ni.

### Jintɔri tali
Bɛ daa piigi o jintɔra yuuni 2012 piibu piibu ni, o daa kpa la Victor Okaikoi ŋun daa zani n-ti New Patriotic Party. Vanderpuye daa mali dihitabioli ni o ni di, o daa yɛli li mi silimin gɔli November 2012 ni o yi bi nya m-paai vaabu 65% vootibu kalinli din yɛn niŋ puuni, ni o ni che kuɣu maa ti Okaikoi. Di bahigu, Vanderpuye daa di nasara ka di lee bi paai o ni tɛhiri shɛm maa, o daa nyɛla vooti kalinli tuhi pihinahi,ni kɔbisiwɔi ni pihiyɔbu ni ayopɔin (45,967 votes) (63%) n-jɛndi vooti kalinli 26,269 (36%) ntir Okaikoi ka 745 (1%) mi labi Emmanuel Odoi ŋun daa zani nti Convention People's Party.

Silimin gɔli December 2016 o daa lahi labi di kuɣu ŋɔ n-ti Odododiodio Constituency ni vooti kalinli 36,606 din zani vaabu 57.04% n-jɛndi ŋun daa miri o ka zani nti New Patriotic Party ,ka nya vooti kalinli 26,671 din zani vaabu  41.56% zaani. O nyɛla "ranking member on Local Government and Rural Development Committee" jintɔri duu ka lahi be "Privileges committee" mini "Appointments committee".

### Deputy Minister to Minister Youth and Sports
Silimiin goli March 2013, bɛ daa piigi o "Deputy Minister" nti "Trade and Industry"  John Mahama gɔmnanti ni. O daa be la din ni ni yuuni 2014 ka bɛ daa yihi o ni o niŋ "Deputy Minister" n-ti "Local Government and Rural Development" ka o daa tum ni hali ni yuuni 2015. Bɛ ni daa taɣi o minisita tali ŋɔ yuuni 2015 nyaaŋa, Vanderpuye daa yuli John Dramani Mahama, di ni n-nyɛ Minister of Youth and Sports ni o zani Dr. Mustapha Ahmed zaani.

## Kundivihira
Helen Ntoso

**Helen Adjoa Ntoso** (bɛ dɔɣi o la February 1958) ka o nyɛ Ghana siyaasa nira ka lahi nyɛ jintɔri ti Krachi West constituency din be  Volta Region,Ghana tiŋgbani ni. O nyɛla lɛm paati nira (National Democratic Congress). Hon Ntoso nyɛla "Regional Minister" kuro zaŋ ti  Volta Region.

## O piligu mini o shikuru baŋsim bɔhimbu
Ntoso ya n-nyɛ Kete Krachi din din daa na nyɛ Volta Region amaa ka pa nyɛ Oti Region. O naai la o" post-secondary education" St Francis Training College. O daa deei la "Advanced Diploma in Education" Lambeth College in London. O daa lahi deei "Master of Arts in Conflict Peace and Security" Kofi Annan International Peacekeeping Training Centre.
## Tuma
O daa nyɛla bihi lihibu kpɛma m-be Elizabeth Hamwod Nursery School bini din gbaai yuuni 2005 zaŋ chaŋ 2007. O daa nyɛla "Missionary" nti Bright Church Army, yuuni 2003 zaŋ chaŋ 2005. O daa lahi nyɛla "Director of Operations" nti NADMO yuuni 2009 zaŋ chaŋ yuuni 2012.
## Siyaasa
O daa nyɛla "regional minister" yuuni 2013 zaŋ chaŋ yuuni 2016 (Office of the President). Ŋuni n-daa nyɛ Volta Regional Minister yuuni 2015.
## Pina
Helen Ntoso won an award for Regional Minister of the Year 2015, organized by West African International Magazine.

## Kundivihira
Bede Ziedeng

**Bede Anwataazumo Ziedeng** (bɛ dɔɣi o la Alizuma, 22 October 1954) ka niriba pam mi o **Bede Ziedeng** ka o nyɛ Ghana siyaasa nira. Yuuni 2008, Bede Ziedeng daa kpaɣiri mi m-bɔ Lawra-Nandom  jintɔri tali, Democratic Freedom Party ka o daa zani ti. Ka Hon. Ambrose Dery ŋun nyɛ wɔbigu paati nira (New Patriotic Party) daa di nasara o zuɣu. Ziedeng daa lee la gbaŋ ŋmara ti Democratic Freedom Party (DFP) yuuni 2006.

## O piligu
Bebe Ziedeng  yimina Erewon-Larwra din be upper west tuduu.O piligu shikuru saha n-nyɛ 1978 ,ka O lahi gbaŋ o maŋa n-dei LLB Hons  1984 saha.

## Tuma
Bede Ziedeng nyɛla "bank clerk" n ti Housing and Construction Minister|housing and construction. Ŋuni n daa nyɛ "regional" daanbalo ti Revenue Commissioners|Office of Revenue Commissioners (Northern & Upper East). O daa niŋ la Regional minister|Deputy Regional Minister n ti Northern mini Upper West Region. O nyɛla ŋun be Subsidiary Legislation Committee ka nyɛ daanbalo paa n ti lala komitii ŋɔ jintɔri duu. Bede Ziedeng lahi nyɛla Roads and Transport Committee nira jintɔri duu.

Yuuni 2008, Ziedeng daa kpaɣiri m-bo Lawra-Nandom jintɔri tali piibu piibu n ti Democratic Freedom Party,amaa ka Hon. Ambrose Dery ŋun daa zani n ti New Patriotic Party daa nyɛ nasara o zuɣu. Ka o daa lahi lab m-nɔ yuuni 2016 jintɔri tali piibu piibu, ka daa bi lahi nyɛ nasara. Bede Ziedeng daa lahi kpaɣiri m-bɔ yuuni 2020 jintɔri tali ka daa di nasara.Ŋuni n-nyɛ jintɔri n zaŋ ti Lawra Constituency din be Upper West Region.
## Maŋmaŋa biɛhigu
Bede Ziedeng nyɛla Asori nira.

## Kundivihira
Williams Okofo-Dateh

**Williams Okofo-Dateh** nyɛla Ghana bilchini( bɛ dɔɣi o la silimiin goli October 15, 1981)ka o nyɛ jintɔri zaŋ ti Jaman South Constituency din be Bono region Ghana .

## O Piligu mini shikuru baŋsim
Bɛ dɔɣi la Williams silimiin goli 15 October 1981 ka wumsi o Drobo Faaman din be Bono region, Ghana. O daa naai la o bibihi shikuru yuuni 1993 ka deei o SSSCE shɛhira gbaŋ din jɛndi General Arts yuuni 1996. O daa lahi deei "certificate in Education" yuuni 2001 ka daa lahi deei Degree in Education in Population and Family Life yuuni 2007 ka daa tirisi tooni ti deei "master's degree in International Relations and Aid" yuuni 2010.

## O Tuma
Williams nyɛla pukpara.

## O Siyaasa
O be la NDC ka nyɛ jintɔra saha ŋɔ n-ti Jaman South Constituency. O daa di la kuɣu ŋɔ ni vooti kalinli 24,422 ka ŋun mi daa nyɛ jintɔra lala saha Yaw Afful mi nya vooti kalinli 22,519, CPP ŋun daa zani nti, Samuel Boadu daa malila 165 votes.

### Komitii nima
O be la Judiciary Committee ka lahi be Foreign Affairs Committee.

## O biɛhigu
Williams nyɛla dolodolo nira.

## Soŋsim tibu
Silimiin goli June 2021, Williams daa pili la shinkaafa kɔbu tuma Jaman South constituency ni bipola tooi kɔri ni ʒɛmana shinkaafa kɔbu baŋsim, daabiligu ni wɔri ni zaŋ niŋ. O daa zaŋ la shinkaafa kpalan pihita ni ata din timsimnyɛ 45 kilograms,namda muɣiri kpaale ni tima adaka dibaa ata nti Aboukrom Rice Farmers Association.

## Kunduvira
Joseph Nii Laryea Afotey-Agbo

**Joseph Nii Laryea Afotey-Agbo** (bɛ dɔɣi o la July 31, 1967) ka o nyɛ Ghana siyaasa nira ka daa nyɛ Greater Accra Regional Minister, Ghana tiŋgbani ni. Poi ni din bɔŋɔ, ŋuni n-daa nyɛ Volta Regional Minister. O nyɛla 'Seventh Parliament of the Fourth Republic of Ghana'' jinttɔriba yino ka zani ti Kpone-Katamanso Constituency din be Greater Accra Region, o zani mi ti lɛm paati (National Democratic Congress).

## Maŋamaŋa biɛhigu
O nyɛla dolodolo nira (Presbyterian). O mali la paɣa ni bihi ayopɔin.

## O piligu mini shikuru baŋsim bɔhimbu
Afotey-Agbo nyɛla bini daa doɣi so silimin goli July 31, 1967. o nyɛla ŋun yina Katamanso-Nungua, tiŋ din be Greater Accra Region, Ghana. O naala Ghana Institute of Journalism ka daa nya o diploma degree in public relations.

## Siyaasa
Afotey-Agbo nyɛla ŋun be National Democratic Congress (NDC), ŋuni n nyɛ jintora zaŋti Kpone-Katamanso yaɣili, ka daa zanti yaɣili maa Ghana 4th, 5th, 7th ni 8th Parliament ni. O daa pahila Environment Science and technology Committee zuɣu, Youth, Sports and Culture Committee, ni priveleges Committee zuɣu. O daa nyɛla Minister State yuuni 2009 ni 2012 sunsuni. O daa lahi nyɛla Greater Accra Regional Minister yuuni 2012 hali ni 2014.

## Tuma
Ŋuni n nyɛ managing director (MD) zaŋti JNL Afotey-Agbo Ventures. O nyɛla jintora January 2015 hali na ni zuŋo.

## Kundivihira
John Ntim Fordjour

**Reverend Jonh Ntim Fordjour** nyɛla Ghana bilichina ka niŋ di siyaasa n tiri New Patriotic Party. O nyɛla jiŋtora zaŋ ti Assin South constituency din be Central Region. Saha ŋɔ o nyɛla Minista paa (deputy minister ) zaŋ ti ti shikuru ( Education ).
## O Tuma
Saha ŋɔ o nyɛla Deputy Minista zaŋti shikuru baŋsim bɔhimbu yaɣili (Education), ka lahi nyɛ jintɔra zaŋti  Assin South yaɣili Ghana jinaduu ni, ka lahi nyɛ  Chairman n-ti Ghana-Canada jintɔri tali zosimli nangban yini laɣigu la(Parliamentary Friendship Association), ŋun lahi nyɛ Vice Chairman zaŋti ninvuɣ shɛba ban piiri ban yɛn be Holding Offices of Profit komitii ka lahi nyɛ ŋun be ban piiri ban yɛn be Foreign Affairs komitii ni. O lahi nyɛla Pastor kpɛma zaŋti VBCI Higher Heights Sanctuary din be East Legon la.

## O Piligu Biɛhigu Mini O Shikuru Baŋsim
Fordjour dɔɣim dabisili nyɛ silimin gɔli May biɛɣ'pihita ayi ka dali, yuuni  1986 la ka yi tiŋ yuli booni Assin Kruwa na din be Central tudu yaɣili Ghana la.  O chaŋ la Assin Manso Senior High shikuru. O mali la multi-disciplinary background in Mining, Economic Policy ni International Relations, saha ŋɔ Ntim Fordjour nyɛla  PhD Candidate zaŋti  Department of Political Science , shikuru shɛli din yuli booni University of Ghana dundɔŋ puuni. O daa yina ni bachelor's degree in Mineral Engineering shikuru shɛli din yuli booni  University of Mines and Technology (UMaT) la ni ka di be Tarkwa yuuni  2007, di nyaaŋa o daa lahi nyɛ o Master of Arts Degree in Economic Policy Management shikuru shɛli din yuli booni University of Ghana la yuuni 2014. 

## O Siyaasa Tali
Fordjour niŋ di la o siyaasa n tiri New Patriotic Party (NPP)(Wabgu). Yuuni 2016 piibu piibu, o daa di jiŋtori kuɣ zaŋ ti Assin South constituency.O daa nyɛ kalinli din yiɣisi  23,308(kɔbigi puuni vaabu 58.99%). Saha ŋɔ, o nyɛla vice chairperson zaŋ ti members Holding Offices of Profit Committee ni members of Foreign Affairs Committee n ti jiŋtoriba doo(Parliament ). John Ntim Fordjour nyɛla Member of the Governing Board of Ghana Integrated Iron & Steel Development Corporation ( GIISDEC). O maŋ lɛbi chair zaŋ ti Investments and Strategy Committee of the board. 

## O Maŋmaŋ Biɛhigu
Fordjour nyɛla dolodolo nira ka mali paɣa ni bihi. O bihi maa zaa nyɛla paɣa ba

## Kundivihira
Thomas Adda Dalu

**Thomas Adda Dalu** (bɛ daa dɔɣi o la silimiin goli 1 January 1956) ka o nyɛ Ghana siyaasa nira ŋun be National Democratic Congress. O nyɛla jintɔra n ti  Chiana-Paga Constituency din be Upper East Region, Ghana.

## O pilli mini shikuru baŋsim
Dalu zooi la Chiana. O mali la "MBA in Govern and Leadership" shɛhira gbaŋ

## Kundivihira
James Klutse Avedzi

**James Klutse Avedzi** nyɛla Ghana siyaasa nira ŋun be Seventh Parliament of the Fourth Republic of Ghana ka zani n-ti Ketu North Constituency din be Volta Region, o zani mi n-ti National Democratic Congress.

## O piligu
James Klutse Avedzi nyɛla bɛ ni daa dɔɣi so silimiin gɔli 14 July 1964. O zooi la Xipe din be Volta Region,Ghana. O naai la University of Liverpool ka daa yina "master's degree in Finance and Accounting" yuuni 2016. O daa lahi chaŋ tooni ti bɔhim "doctorate in International and Political Finance" din jɛndi daabiligu shikuru yuli booni university of Costa Rica. O daa lahi deei o  "ICA-G"  Institute of Chartered Accountant din be Ghana nti pahi o daa lahi deei "MCIT" Ghana Chartered Institute of Taxation. O daa lahi deei "Fcfia"  Chartered Institute of Financial and Investment Analysis din gba be Ghana nima sani.

## O biɛhigu
James mali la paɣa ni bihi anahi. O nyɛla Asori nira ŋun doli Global Evangelical Church O paɣa daa kpila silimiin goli 30 January 2020 o ni daa be baruŋ ni dabaa a shɛm m-be  Ketu South District Hospital.

## Tuma
James Klutse Avedzi daa nyɛla "principal accountant" m-be Controller and Accountant Generals Department din be Accra bini din gbaai yuuni 1995 pɔi ka naan yi ti bɔ siyaasa tali tuma yuuni 2004. Ŋuni n-daa nyɛ daanbalo paa n-ti "Finance Committee din be Ghana Jintɔri duu. O daa lahi nyɛla daanbalo n-ti "Public Accounts Committee" din be jintɔri duu . Ŋuni n-daa lahi nyɛ Deputy Minority Leader nti NDC jintɔri duu.

## Siyaasa tuma
James be la National Democratic congress (NDC), o daa yina ti kpaɣiri m-bɔ Ketu North constituency ka daa di nasara yuuni  2005. Tum din saha, o zani ti Ketu North Constituency "5th, 6th mini 7th Parliament of the 4th Republic of Ghana".

## O ni ku bukaata sheŋa
O daai la pala ka soŋsi shikuru bihi ban be o yaɣili. O lahi mɛ shikuruti ka lahi ti tiŋsi din bɔri kom ko'nyuri suma.O lahi nyɛla ŋun zaŋ tiŋsi kɔbigu ni pihinu (150 villages) n-gɔhi national grid.

## Kundivihira
Collins Adomako-Mensah

**Collins Adomako-Mensah** nyɛla Ghana siyaasa nira ka lahi nyɛ jintɔra ti New Patriotic Party. O zani mi ti Afigya Kwabre North Constituency Ghana 8th parliament of the 4th Republic of Ghana.

## O piligu mini shikuru baŋsim bɔhimbu
Adomako Mensah nyɛla bɛ ni daa dɔɣi so silimiin goli 2 November 1983 ka o zooi Boaman Maase din be Ashanti Region. O naai la Presbyterian Boy's Senior Secondary School, Legon. Bɛ daa ti o la "Bachelor of Arts degree in banking and finance" n-ti pahi "Executive Master of Business Administration" yuuni 2007 mini yuuni 2016.

## Siyaasa mini tuma
Adomako-Mensah tum mi ni liɣiri tuma duri kamani GCB, Fidelity bank, o daa nyɛla "deputy manager mini relationship manager" ka lahi nyɛ ŋun be  New Patriotic Party. Yuuni 2020 NPP jintɔri tali "primaries" piibu piibu ni Adomako-Mensah  daa yina ti bɔ Afigya Kwabre North juintɔri kuɣu,O daa kpaɣirimi ni lala saha nira ŋun daa nyɛ jintɔra, Nana Marfo Amaniampong ka daa di nasara.  Yuuni 2020 Ghana piibu piibu ni, Adomako- Mensah daa di jintɔri tali ŋɔ ni vooti kalinli tusaa ayi,ni kɔbinahi ni pihinahi ni yini (20,441 votes) ka di zani vaabu pihiyɔbu ni anu, ni tɔbu pisopɔin ni anu (65.75%) ka o mini ŋun daa kpaɣiri maa, Emmanuel Jackson Agumah ŋun nyɛ lɛm paati nira (NDC) mi nya vooti kalinli tuhi pia ni kɔbisiyɔbu ni pihinahi ni ayɔbu (10646) ka di zani vaabu pihita ni anahi ni tɔbu pishi ni anu zaani (34.25%) vootibu kalinli din daa niŋ puuni

Silimiin goli November 2021, Adomako-Mensah daa zaŋ "mathematical sets" mini neen shɛŋa ti shikuru bihi ban daa yɛn sabi bɛ baŋsim zahimbu ka be Afigya Kwabre North Constituency din be Ashanti region.

### Komitii nima
Adomako-Mensah be la ligiri dibu komitii ka lahi be alaafee kpaŋsibu komitii ni.

## O biɛhigu
Adomako-Mensah nyɛla Dolodolo nira. O dɔɣim n-nyɛ Albert Kan-Dapaah.

## Nangbankpeeni
Yuuni 2020, O daa zu la liɣiri din kalinli yiɣisi GHS264,094 . O daa ŋmaai di din daa nyɛ Gen X Trading Company Limited dini niŋ o maŋamaŋa kompini din yuli booni  AND Financial Services saha shɛli o ni daa nyɛ "client service officer" lala kompini ŋɔ ni.  O daa niŋ li mi yuuni 2016 mini 2017 ka tuma ŋɔ ni so bɛ mi di yɛla..

## Kundivihira
Kwadjo Asante

**Oboafo Kwadjo Asante** (bɛ dɔɣi o la silimin gɔli June 21, 1977)  ka o nyɛ Ghana siyaasa nira mini ŋun niŋdi daabiligu. Ŋuni n-nyɛ jintɔra zaŋ ti  Suhum (Ghana parliament constituency).

## O piligu
Oboafo nyɛla bɛ ni daa dɔɣi so anashaara gɔli June 21, 1977. Ka o zooi Akropong Akuapem din be Eastern Region,Ghana.

## Shikuru baŋsim
*Oboafo*'  mali la "bachelor in education degree in Science (Chemistry)", "diploma in science education", "Post Graduate Diploma in Business Analytics (PGDBA)" n-ti pahi "Master of Business Administration (Finance)".

## Tuma
Oboafo Kwadjo n-nyɛ "managing director" n-ti  "Kay and Moby Company Limited".

## Siyaasa
Yuuni 2020 o daa yina ti zani m-bɔ NPP jintɔri tali tuuli piibu piibu Suhum (Ghana parliament constituency) din be Eastern Region,Ghana.
O daa di lala jintɔri kuɣu ŋɔ yuuni 2020 Ghana piibu piibu. O nyɛla ŋun be "Defence and Interior Committee" ni jintɔri duu.

## Maŋamaŋa biɛhigu
Oboafo nyɛla Dolodolo.

## Kundivihira
Alex Blankson

**Alex Blankson** (bɛ dɔɣi o la silimiin goli 26 December 1980) ka o nyɛ Ghana siyaasa nira ŋun nyɛ jintɔri zaŋ ti Akrofuom Constituency din be Ashanti Region,Ghana. O be la wɔbigu paati (New Patriotic Party).

## O piligu mini shikuru baŋsim bɔhimbu
Blankson nyɛla bɛ ni daa dɔɣi so silimiin goli 26 December 1980. Ka o zooi Adansi Akrofuom. Blankson chaŋ la Adisadel College ka daa deei o Senior Secondary School shɛhira gbaŋ yuuni 1999.

## Tuma
Alex n-daa nyɛ CEO n-ti "Day by Day Healthcare Limited".

### Siyaasa tuma
Yuuni 2020 Ghana piibu piibu ni,  Blankson daa yina ti bɔ Akrofuom jintɔri tali kuɣu, o mini Joseph Azumah ŋun lɛm paati nira (NDC), n-ti pahi Prosper Maar ŋun daa zani ti NDP n daa kpagiri lala kuɣu ŋɔ. O daa nyɛla vooti tuhi pia ni yini,ni kɔbisiwɔi ni pihiwɔi ni ayi (11,992 votes) ka di zani vaabu pihinu ni anii ni tɔbu pihinu ni yini zaani (58.51%) vooti nima din daa niŋ dɛdɛ puuni,Joseph Azumah  mi nya vooti kalinli tuhi pihinii ni kɔbisinahi ( 8400 votes ), ka Prosper Maar mi nya vooti kalinli kɔbigu ni dibaa ata (103 votes), ka di zani vaabu pihinahi ni yini,tɔbu dibaa anu zaani (41.5% and 0.5%) vootibu kalinli din daa niŋ dɛdɛ puuni. Yuuni 2021, Alan Kyeremanten daa chɛ ka Alex Blankson pɔ pɔri leei "board member" n-ti "seven-member governing body of Ghana Heavy Equipment Limited".

#### Committees
Alex be la "Youth, Sports and Culture Committee" ni ka lahi be "Special Budget Committee".

## Maŋamaŋa biɛhigu
Alex nyɛla Dolodolo nira. Nana Okai Ababio yaanga n-nyɛ o.

## Soŋsim tuma
silimiin goli December 2021, o daa zaŋ la chɛmisi biɛlima kɔbisinahi soŋsi ni bɛ mali naai  "Grumesa community center". Silimiin goli June 2021, o daa soŋsi tihi sabu din kalinli yaɣi tusaa awɔi Adansi Akrofuom tiŋgbani ni.

## Kundivihira
Robert Wisdom Cudjoe

**Robert Wisdom Cudjoe** nyɛla Ghana siyaasa nira ŋun nyɛ  jintɔra zaŋ ti  Prestea-Huni Valley Constituency din be Western tuduu yaɣili , Ghana  O nyɛla ŋun be lem paati (NDC)

## O piligu mini shikuru baŋsim
Cudjoe nyɛla bɛ ni dɔɣi so silimin gɔli June dabaa ayobu dali yuuni  1965. O zooi la tiŋ yuli booni Aboso Nsuaem din be Western Region, Ghana. O daa lahi niŋ "district chief executive (DCE)" bini din gbaai yuuni 2008 hali ni yuuni 2016.

## Siyaasa tali
Yuuni 2020 Ghana nim piibu piibu la ni Cudjoe daa nyɛla kalinli din yiɣisi 56,464 ka di zani kɔbigi puuni vaabu 57.8% ninvuɣ shɛba ban daa niŋ lala piibu piibu maa ni, ka ŋun daa nyɛ Wɔbigi paati jintɔra Barbara Oteng-Gyasi daa nyɛ kalinli din yiɣisi 39,067 ka di zani kɔbigi puuni vaabu 40.0% ninvuɣ shɛba ban daa niŋ piibu piibu ŋɔ ni,  ŋun daa nyɛ GUM jintɔra Ebenezer Yaw Fobir daa nyɛ kalinli din yiɣisi 1,920 ka di zani kɔbigi puuni vaabu 2.0% ninvuɣ shɛba ban daa niŋ piibu piibu ŋɔ puuni n-ti pahi ŋun daa nyɛ GCPP jintɔra Abokyi Samuel daa nyɛ kalinli din yiɣisi 260 ka di zani kɔbigi puuni vaabu 0.3% ninvuɣ shɛba ban daa niŋ piibu piibu ŋɔ ni   

## Kundivihira
Davis Ansah Opoku

**Davis Ansah Opoku** (bɛ dɔɣi o la silimiin goli 13 September 1984) ka o nyɛ Ghana siyaasa nira,ŋun nyɛ jintɔra zaŋ ti Mpraeso Constituency**** din be Eastern Region,Ghana. O lahi nyɛla "Deputy Ranking Member" zaŋ ti "Public Accounts Committee" mini  "works & Housing Committee" din be jintɔri duu Silimiin goli October 2021, "40 under 40 awards ceremony" nima daa piigi  Davis ka o leei kpɛma "Governance and Government" tuma duri ni.

## O piligu
Opuku nyɛla bɛ ni daa dɔɣi so Accra, 13 September 1984 ka o laamba nyɛ Sampson Opoku ŋun yina Kwahu Asakraka n-ti pahi o ma, Helena Opoku, ŋun yina Obomeng Kwahu.

## Shikuru
Opuku naai la Nkwatia Secondary School din be Ghana ka daa chaŋ ti naai University of Cape Coast ni "degree in laboratory technology". O daa tuɣi ya chaŋ University of London n-ti bɔhim looya tali ka naan yi chaŋ University of Leicester n-daa ti bɔhim jɛndi lahabaya wuligibu. O mali la "strategic political communication" shɛhira gbaŋ shɛli o ni daa deei "International Academy for Leadership (IAF)", Germany   ka be o "Legal Practice Course and Masters in Law" kpalinkpaa ni shikuru yuli booni University of Law.

## Tuma

Opuku mali nineesim din jɛndi tum ti tuma du zuɣuri, laɣim tum, tuma din ka nyɔri,ni niriba soŋsim ti tabili bɛ suhuyurilim. O kpa la "Siri Communications Limited" yuuni  2016. O nyɛla "deputy director and Executive Assistant" n-ti "Chief Executive of The National Health Insurance Authority (NHIA)".

## Siyaasa
Opoku daa nyɛla "director of communications",din nyaaŋa ka o niŋ "director of operations" n-zaŋ ti "Alliance for Accountable Governance" (AFAG). Lala laɣingu ŋɔ niya daa nyɛla di yihi ninvuɣi biɛri polon lɛm paati (NDC)  ni daa be nam ni.

Yuuni 2008 piibu piibu ni, Opoku daa niŋ la zuɣulana zaŋ ti "Tertiary Students Confederacy" (TESCON), wɔbigu paati (New Patriotic Party's (NPP) bipola kpari bɔɣu

Opoku n-nyɛ kpɛma zaŋ ti nimmohi laɣingu," Let My Vote Count Movement" (LMVC), din bɔri piibu piibu taɣibu nima.

Yuuni 2019, o daa niŋ o national service jintɔri duu ka daa pahi "National Mock Parliament of the Ghana @ 50" chuɣu puhibu ni  ka yuuni 2021 ka daa kpe jintɔri duu zaazaa nti Mpreaso Constituency.

O kpa la "Kwahu Professionals Network" ka nyɛ di zuɣulaan tuuli.

## Kundivihira
Abdul-Razak Tahidu

**Abdul-Razak Tahidu** nyɛla Ghana siyaasa nira ŋun nyɛ jintɔra zaŋ ti  politician and member of parliament for the Chereponi constituency din be North East region,Ghana.

## O piligu mini shikuru baŋsim bɔhimbu
Bɛ daa dɔɣi o la silimiin goli 28 January 1977 ka o zooi Chereponi din be North East region,Ghana. O daa naai la o  "basic education" yuuni 1992 ka naai SSSCE yuuni 1995. O daa deei la karimba tali shɛhira gbaŋ yuuni 2000 n-ti pahi "Degree in Basic Education" yuuni 2007 ka daa lahi deei  "master's degree in Leadership & Development" yuuni 2013.

## Tuma
Ŋuni n-daa nyɛ "Budget and Examinations Officer" n-ti Ghana Education Service ka daa naan yi ti niŋ District Chief Executive zaŋ ti "Ministry of Local Government" din be Chereponi district.

### Siyaasa tuma
O be la wɔbigu paati (NPP) ka nyɛ jintɔra saha ŋɔ zaŋ ti Chereponi Constituency.  O daa di la jintɔri kuɣu ŋɔ ni vooti kalinli tuhi pia ni awɔi,ni kɔbisini (19,800 votes) ka ŋun daa nyɛ jintɔri lala saha ŋɔ,Samuel Abdulai Jabanyite mi nya vooti kalinli tuhi pia ni ayi,ni kɔbisinii ni pihinu ni awɔi (12,859 votes). Saha ŋɔ, o nyɛla "board member" zaŋ ti "Petroleum Commission".

### Komitii-nima
O be la "Subsidiary Legislation Committee" ka lahi be "Trade, Industry and Tourism Committee" ni.

## Maŋamaŋa biɛhigu
Abdul-Razak nyɛla musulimi.

## Kundivihira
Isaac Yaw Opoku

**Isaac Yaw Opoku**  nyɛla Ghana siyaasa nira ŋun nyɛ jintɔra zaŋ ti Offinso South constituency din be Ashanti region,Ghana.

## O piligu mini shikuru baŋsim
Bɛ daa dɔɣi o la silimiin goli 27 August 1957 ka o zooi  Offinso din be Ashanti region,Ghana. O deei la "PhD in Mycology" yuuni 1993.

## Tuma
O daa nyɛla "executive director" zaŋ ti "Cocoa Research Institute of Ghana under Cocobod".

### Siyaasa tuma
O be la wɔbigu paati (NPP) ka nyɛ jintɔra saha ŋɔ zaŋ ti Offinso South Constituency. Yuuni 2020 Ghana piibu piibu ni, o daa di jintɔri kuɣu ŋɔ ni vooti kalinli tuhi pihita ni awɔi,ni kɔbisiwɔi ni pisopɔin ni yini (39,971 votes) ka  Yussif Haruna mi nya vooti kalinli tuhi pia ni awɔi,ni kɔbisiwɔi ni pihinu ni ayi (19,952 votes).

### Komitii-nima
O be la "Members Holding Offices of Profit Committee" ka lahi be "Trade, Industry and Tourism Committee".

## Maŋamaŋa biɛhigu
Opoku nyɛla Dolodolo nira.

## Kundivihira
Kojo Oppong Nkrumah

**Kojo Vincent Oppong Nkrumah** ( bɛ doɣi la anashaara April dabaa anu yuuni  1982) o nyɛla Ghana siyaasa nira ni Lawyer. Ŋuni n- nyɛ jintori zaŋ n-ti Ofoase-Ayirebi piibupiibu yaɣali 

## Tuuli Biɛhigu
Kojo Oppong Nkrumah nyɛla bɛni doɣi so Koforidua, din be Eastern Region,Ghana.O laamba n-nyɛ Kwame Oppong Nkrumah ni Felicia Oppong Nkrumah. O ma daa nyɛla karimma ka o ba daa na nyɛ karimba poi ka naayi ti leegi banki tumtumda. O nyɛla ŋun yi Akim Anyinase na.

## Karim baŋsim bobu
Kojo Oppong Nkrumah nyɛla ŋun daa chaŋ o tuuli shikuru St. Bernadette Soubirous School din be Dansoman, ka tuɣi n chaŋ Pope John Senior High School din be Koforidua, ka daa ti lahi chaŋ to bo baŋsim University of Cape coast, luɣi shɛli o ni daa deegi o bachelor's degree in Commerce. Yuuni 2012, o daa nyɛla ŋun yina ni MBA din n jɛndi  Marketing, University of Ghana, Legon. Yuuni 2014 o daa nyɛla ŋun lahi deegi bachelor's degree din  jɛndi law ( LLB) GIMPA dini daa niŋ ka o daa karim ni maani yuma ayi. Yuumi 2016 bɛ daa bolo ka o ti pahi looyanima shɛba Supreme Court of Ghana ni mi shɛb'yɛla.

## Tuma
Kojo Oppong Nkrumah nyɛla ŋun daa pili o tuma ka nyɛla ŋun lihiri totopoŋ ni zaŋ n-ti British American Tobacco yuuni 2016. O daa nyɛla ŋun yi n chaŋ Joy FM n ti leegi lahibali tira, ka daa nyɛ ŋun deegi bi daa siba ʒii maa di ni daa niŋ ka Komla Dumor daa lahi ka Joy FM. Yuuni 2014 Kojo Oppong Nkrumah daa nyɛla ŋun che lahibalitiri tuma maa ka chaŋ ti kpa o din toli tuma din daa jɛndi laɣiri gbibiri suŋ,  West Brownstone Capital.  Di daa ti yɛn paagi yuuni 2016, o daa nyɛla ŋun nyɛ lawyer ka tumdi Kulendi, Attafuah ni Amponsah. 

World Economic Forum daa piig o ka o pahi Young Global Leader yuuni 2020.

## Siyaasa tali
Yuuni 2016 Ghana piibu piibu la ni o daa nyɛla ŋun zani ka di Ofoase - Ayirebi yaɣili jintori kuɣu din be Eastern Region, Ghana.

Ŋuni n daa nyɛ Minister zaŋ n-ti lahabaya yaɣili tingbani ŋɔ ni,  ka nyɛ ŋun yɛri tiri Cabinet di yi ti nyɛ laɣiri polo.

O daa lahi nyɛla ŋun pahi Finance and Constitutional Committees Ghana 7th Parliament la ni. Ŋuni n pa nyɛ ŋun zanti  tingbani zuɣulana, Ministry of Infromation.

Kojo Nkrumah daa nyɛla bini piigi so pahi Ghana ministernima ni, dini daa niŋ ka tingbani zuɣulan Nana Addo Dankwa Akufo-Addo daa di nasara yuuni 2020 piibu piibu ni. Jintoribi ban bi galisi jina duu daa nyɛoa ban bi saɣiti o piibu maa, daliri shɛŋa zuɣu.

Jintoribi ban galisi jina duu daa nyɛla ban saɣiti o piibu maa.

## O maŋmaŋa biɛhigu
Kojo nyɛla dolodolo nira ka mali paɣa ŋun yuli booni Akua, ka o mini o paɣa ŋɔ mali bihi ata, Kwaku, Afua ni Kofi. 

## Kundivihira
Frederick Yaw Ahenkwah

**Frederick Yaw Ahenkwah** nyɛla Ghana siyaasa nira ŋun nyɛ jintɔra zaŋ ti  Jaman North constituency din be Bono region ,Ghana.

## O piligu mini shikuru baŋsim bɔhimbu
Frederick nyɛla bɛ ni daa dɔɣi so silimiin goli 24 June 1982 ka o zooi Sampa din be Bono region,Ghana. O daa naai la  SSSCE yuuni 2000. K a daa lahi deei o karimba tali gbaŋ din nyɛ tabiibi dini yuuni 2004. O daa lahi chaŋ ti niŋ "Degree in Agriculture Education" yuuni 2010.

## Tuma
Frederick nyɛla "form master" kuro ti Ghana Education Service.

### Siyaasa tuma
Frederick be la lɛm paati (NDC) ka nyɛ jintɔri saha ŋɔ ti Jaman North Constituency. O daa di la kuɣu ŋɔ bi vooti kalinli tuhi pishi ni ayi,ni kɔbisita ni pisopɔin ni anu (22,375 votes) ka wɔbigu paati nira (NPP), Siaka Stevens mi nya vooti kalinli tuhi pia ni anii,ni ɔbishii ni dibaa ayɔbu (18,206 votes).

### Komitii-nima
Frederick be la "Privileges Committee" ka lahi be "Land and Forestry Committee".

## Personal life
Frederick nyɛla Dolodolo nira.

## Kundivihira
Joseph Kwame Kumah

**Joseph Kwame Kumah** (bɛ dɔɣi o la silimiin goli 24 January 1974) ka o nyɛ Ghana siyaasa nira ŋun na nyɛ jintɔra zaŋ ti Kintampo North constituensi.

## O piligu mini shikuru baŋsim bɔhimbu
Kumah nyɛla bɛ ni dɔɣi so 24 January 1974 ka o zooi Sugliboi din be Bono East Region,Ghana. O deei la " bachelor's degree in education" yuuni 1999. Yuuni 2010, o daa naai shikuru ni "postgraduate certificate in Public Administration. O daa lahi chaŋ tooni ti deei "Master of Arts degree in Local Government Administration and Organization" shikuru yuli booni Institute of Local Government Studies.

## Tuma
Kumah daa nyɛla "house master at the Ghana Education Service".

## Siyaasa tuma
Kumah be la lɛm paati (National Democratic Congress). Bɛ daa vooti o la jintɔra zaŋ ti Kintampo North yuuni 2020 Ghana piibu piibu ni. O daa di mi ni vooti kalinli tuhi pihita ni ata, ni kɔbisinahi ni pihiyɔbu (33,460 votes) (62.98% of the votes cast). Ŋun daa zani ti wɔbigu paati (NPP) jintɔri tali, Micheal Sarkodie Baffoe, n-daa pa o zuɣu ni vooti kalinli tuhi pia ni ayɔbu,ni kɔbisinahi ni pihiwɔi ni awɔi (16,499) (31.05%).

### Komitii-nima
Kumah be la "Judiciary Committee" ka lahi be  "Education Committee".

## Maŋamaŋa biɛhigu
Kumah nyɛla Dolodolo nira.

## Kundivihira
James Gyakye Quayson

**James Gyakye Quayson** (bɛ dɔɣi o la anashaara goli 9 October 1952) ka o nyɛ Ghana siyaasa nira ŋun nyɛ jintɔra saha ŋɔ zaŋ ti Assin North constituency.
nangbankpeeni: zaŋ jɛndi "article 92 2a of Ghana’s constitution",nira ku tooi niŋ Ghana jintɔra di yi niŋ ka o tabi tiŋgbani shɛli ka di pa ni Ghana. Di zuɣu zalisi ni wuhi shɛm, silimiin goli April 2022, Ghana Supreme Court daa yihi Quayson o nam ni.

## O piligu mini shikuru baŋsim bɔhimbu
Quayson nyɛla bɛ ni daa dɔɣi so silimiin goli 9 October 1952 ka o zooi Assin Bereku din be Central Region, Ghana. O mali la "bachelor's degree in Social Sciences and a master's degree" din jɛndi "Urban Planning and Community Development".

## Tuma
Pɔi ni jintɔri tali, o daa nyɛla "District Manager" n-ti "City of Toronto Employment and Social services".

## Siyaasa
Quayson is a member of the National Democratic Congress and currently the member of parliament for Assin North Constituency in the Central Region of Ghana.

### Jintɔri tali yɛlimuɣisira
Silimiin goli December 2020, Assin Bereku nira, Michael Ankomah-Nimfah daa sabila gbaŋ ti Cape Coast High Court ni o baŋ din chɛ ka Quayson simdi ni o niŋ jintɔri ti Assin North pirimi la o ni nyɛ bilichini ti Canada mini Ghana saha shɛli o ni daa piigi gbaŋ Electoral Commission of Ghana nima sani ni o zani ti yuuni 2020 Ghana piibu piibu. Ghana zalikpana ni wuhi shɛm,nira ŋun nyɛ bilichini n-ti tiŋsi ayi ku tooi gbubi gɔmnanti kpamli Ghana. Kootu daa saɣi ti lala gbaŋ ŋɔ ka daa yɛli ni bɛ labi niŋ piibu piibu maa Assin North. Quayson daa chaŋ ya ti balim kootu maa zaŋ kpa di polo. O daa tuɣi jintɔri tali maa ka di daa niŋ muɣisigu n-ti ban zaa be jintɔri duu. Supreme Court din daa ni niriba ( 5-2 ) daa saɣi ti ni yihimi o maŋa jintɔri tali ni. O yihi o niya polo ni o zabi kootu ni ŋmaai ni shɛm maa.

### Komitii-nima
Quayson be la "Privileges Committee" ka lahi be "Local Government and Rural Development Committee".

## Maŋamaŋa biɛhigu
Quayson nyɛla Dolodolo nira.

## Kundivihira
Joseph Kwasi Mensah

**Joseph Kwasi Mensah** (bɛ dɔɣi o la anashaara goli 18 November 1962) ka o nyɛ Ghana siyaasa nira ŋun nyɛ jintɔra saha ŋɔ zaŋ ti  Nkoranza North Constituency din be Bono East Region, Ghana.

## O piligu mini shikuru baŋsim bɔhimbu
Joseph Kwasi Mensah nyɛ bɛ ni daa dɔɣi so Manso din be Bono East Region,Ghana. Joseph Kwasi Mensah daa sabi mi ka di nasara Basic Education yuuni 1975 ka di daa soŋ o ka o tirisi chaŋ ti deei Middle School Leaving Certificate(MSLC) yuuni 1979, Ordinary Level (GCE O-Level) yuuni 1989 n-ti pahi Advanced Level (GCE O-Level) yuuni 1990. Ka o daa naan yi chaŋ ti tuɣi "Teacher Training" yuuni 1984, "Diploma in Business Education (Accounting & Mathematics)" yuuni 1998, "Bachelor of Education(B.Ed.) - (Accounting & Mathematics)" yuuni 2000.

## Tuma
Joseph Kwasi Mensah n-nyɛ "Municipal Internal Auditor" zaŋ ti "Ghana Education Service" din be Nkoranza North Constituency,Bono East Region,Ghana. Joseph Mensah lahi nyɛla jintɔra zaŋ ti Nkoranza North Constituency din be Bono East Region,Ghana.

## Siyaasa biɛhigu
Joseph Kwasi Mensah daa kpaɣiri m-bɔ  "NDC parliamentary primaries"  Nkoranza North Constituency din be Bono East Region,Ghana ka daa di nasara. Joseph Kwasi Mensah daa laji di yuuni 2020 Ghana piibu piibu n-ti lɛm paati (National Democratic Congress) ni vooti kalinli tuhi pia ni anu,ni kɔbigu ni pishi ni anahi (15,124 votes) (57.9%) ka daa pahi "Eighth (8th) Parliament of the Fourth Republic of Ghana", o daa di la nasara wɔbigu paati nira zuɣu, (New Patriotic Party),Derrick Oduro (Major Rtd.) ŋun daa nya vooti kalinli tuhi pia,ni kɔbisiwɔi ni pisopɔin (10,978 votes) (42.1%).

### Komitii-nima
Joseph Kwasi Mensah be la "Members Holding Offices of Profit Committee" ka lahi be "Constitutional, Legal and Parliamentary Affairs Committee" zaŋ ti "Eighth (8th) Parliament of the Fourth Republic of Ghana".   

## Maŋamaŋa biɛhigu
Joseph Kwasi Mensah nyɛla Dolodolo nira

## Soŋsim tibu
Joseph Kwasi Mensah daa zaŋ la kuɣisi din liɣiri paai kamani GHC75,000 n-ti bihi shikuruti din be  (Nkoranza North Constituency), Bono East Region,Ghana. O daa lahi zaŋ ashibiti ni tuma nɛma pam n-ti  District's Health Directorate din be (Nkoranza North Constituency),Bono East Region,Ghana. Joseph Kwasi Mensah daa zaŋ la siminti kpalansi pihinu n-ti Dromankese ni bɛ zaŋ mɛ tiŋ'puuni nuuni tuunba~sim shikuru n-ti  (Nkoranza North Constituency) din bee Bono East Region,Ghana.

## Kundivihira
Richard Gyan Mensah

**Richard Gyan-Mensah** (bɛ dɔɣi o la silimiin goli  20 June 1982) ka o nyɛ Ghana siyaasa nira ŋun nyɛ lɛm paati (National Democratic Congress). Ŋuni n-nyɛ jintɔra zaŋ ti Gomoa West Constituency din be Central Region,Ghana.

## O piligu mini shikuru baŋsim bɔhimbu
Gyan nyɛla bɛ ni daa dɔɣi so silimiin goli 20 June 1982 ka o zooi Gomoa Assin Brofoyedur din be Central Region,Ghana. O daa naai la  SSSCE yuuni 2001,o daa bɔhim mi jɛndi daabiligu. Ka daa naai o "bachelor's degree in accounting" yuuni 2007. O daa lahi chaŋ tooni ti deei "master's degree in accounting and finance" yuuni 2017.

## Tuma
Gyan n-daa nyɛ "General Manager" zaŋ ti Desert Oil Limited.  O daa lahi nyɛla Mathematics and ICT kaimba Gomoa Dominase D/A Junior High School. O daa lahi nyɛ ŋun wuhiri saha shɛŋa tiri City Business College. O daa lahi nyɛla Laɣ'gbubira  zaŋ ti "Trust Hands Auto Limited", "Assistant Accounts Manager" zaŋ ti "Union Oil Ghana Limited" ka lahi nyɛ "Head of Finance and Planning for Petrosol Ghana Limited".

## Siyaasa
Gyan be la lɛm paati (National Democratic Congress) ka lahi nyɛ jintɔra saha ŋɔ zaŋ ti  Gomoa West Constituency din be Central Region.

### 2020 piibu piibu
Yuuni 2020 Ghana piibu piibu ni, o da di Gomoa West Constituency jintɔri kuɣu. O daa di li mi ni vooti kalinli tuhi pishi ni anii,ni kɔbisinii ni pishi ni ayi 2(8,822 votes) daa zani ti vaaibu pihinu ni ata zaani (53.0%) vootibu kalinli din daa niŋ puunika  NPP ŋun daa zani ti di jintɔri tali,  mi nya vooti kalinli tuhi pishi ni anu ni kɔbigu ni pihita ni anu (25,235 votes) ka di mi zani vaabu pihinahi ni anahi ni tɔbu dibaa awɔi (44.9%) zaani vootibu kalinli din daa niŋ puuni, GUM ŋun daa zani ti di jintɔri tali, Edmond Panyin Enchill daa nyɛla vooti kalinli kɔbisiyopɔin ni pia ni ayɔbu (716 votes) ka di zani vaaibu yim ni tɔbu dibaa ata zaani (1.3%) vootibu kalinli din daa niŋ puuni, ka PPP nira ŋun daa zani ti jintɔri tali Charles Yawson mi nya vooti kalinli kɔbisinahi ni pihinii ni yini (481 votes) (0.9% ).

### Komitii-nima
Gyan be la "Members Holding Offices of Profit Committee" ni ka lahi be "Environment, Science and Technology Committee" ni.

## Maŋamaŋa biɛhigu
Gyan nyɛla Dolodolo nira.

## Soŋsim tibu
Silimiin goli April 2021, o daa ti la loori doraba nima ban be la yaɣili ŋɔ peetiro kunpɔŋ din kalinli yaɣi kɔbishii ka di zaa yini kam ʒiri peetiro gaɣili pia. O daa lahi soŋ Apam Senior High School mini Gomoa Senior High School ni tandi mɛbu binbɔra.

Silimiin goli November 2021, o daa lahi zaŋ kamani "3,500 mathematical sets" ti shikuru bihi ban daa yɛn sabi BECE lala yaɣili ŋɔ.

## Kundivihira
Thomas Mbomba

**Thomas Mbomba** nyɛla Ghana bilchina ka nya siasa nira. Ŋuni n-nyɛ tintɔri zaŋ n-ti Tatale/Sanguli Constituency.

## O pili ni o shikuru baŋsim
Mbomba nyɛla bɛ ni doɣi so silimin goli September biɛɣ'pihita yini ka dali, yuuni 1976 la. Yuuni 1988, Mbomba daa deei middle school shɛhirili gbaŋ. O daa deei o O level shɛhirili gbaŋ yuuni 1994 ka deei A level shɛhirili gbaŋ mi yuuni 1996. Mbomba ni daa naai o Secondary school, o daa nyɛla ŋun tuɣi University of Ghana ni o deei baŋsim din nyɛ Sociology and Political Science, ka daa naai yuuni 2009 ka deei o shɛhirili gbaŋ. Yuuni 2012, o daa deei Master’s degree shɛhirili gbaŋ din jɛndi Human Resource Management.

## O tuma
Pɔi ka o daa naai kpɛ parliament jina duu, ŋuni n daa nyɛ maʒina yaɣali karachi zaŋ ti tuma duzuŋ yaɣali din nyɛ Ghana Post la. O daa nyɛla ŋun lahi tum tuma Ministry of Local Government and Rural Development ka nyɛ District Chief Executive.

## O maŋmaŋa biɛhigu
Mbomba nyɛla dolo dolo  nira ka mali paɣa ni bihi anahi. O yila tiŋ yuli booni Nahuyili.

## Kundivihira
David T. D. Vondee

**David T. D. Vondee** (bɛ dɔɣi o la silimiin goli 2 August 1978) ka o nyɛ Ghana siyaasa nira ŋun na nyɛ jintɔri saha ŋɔ zaŋ ti Twifo-Atii Morkwaa Constituency din be Central Region,Ghana.

## O piligu mini shikuru baŋsim bɔhimbu
David Vondee nyɛla bɛ ni daa dɔɣi so anashaara goli 2 August 1978 ka o zooi Mafi Adidome din be Volta Region,Ghana. David Vondee deei la " Associate Degree in (Marketing, Administration and Communication)" yuuni 2020.

## Tuma
David Vondee nyɛla jintɔra zaŋ ti Twifo-Atii Morkwaa Constituency din be Central Region,Ghana, lɛm paati (National Democratic Congress).

## Maŋamaŋa biɛhigu
David Vondee daa yi bɔ NDC jintɔri tali "primaries" Twifo-Atii Morkwaa Constituency din be Central Region,Ghana, ka daa di nasara.

### 2020 piibu piibu
David Vondee daa lahi di yuuni 2020 Ghana piibu piibu n-ti lɛm paati (National Democratic Congress) ni vootibu kalinli tuhi pia ni yini,ni kɔbisinahi ni pia ni ayɔbu (21,416 votes) ka di zani9 vaabu pihinu ni yini ni tɔbu dibaa anu zaani (51.5%) vootibu kalinli din daa niŋ puuni ka daa pahi "Eighth (8th) Parliament of the Fourth Republic of Ghana" nima ni,di ni daa niŋ ka o di nasara ka chɛ Ebenezer Obeng Dwamena ŋun nyɛ wɔbigu paati (New Patriotic Party) nira ŋun daa nya vooti kalinli tuhi pia ni awɔi ni kɔbisinu ni pihiwɔi ni anahi (19,594 votes) (47.2%), Samuel Kofi Essel ŋun nyɛ GUM paati nira mi daa nyɛla vooti pihinu ni pihinahi ni yini  (1.3%).

### Komitii nima
David Vondee be la" Works and Housing Committee" din nyɛ "Eighth (8th) Parliament of the Fourth Republic of Ghana" dini.

## Maŋamaŋa biɛhigu
David Vondee zuliya nyɛla Ewe ka o nyɛ Dolodolo nira.

## Zilisigu nima
Bɛ daa zilisi la David Vondee ni o gabi la  "$2.4 million" bini din gbaai silimiin goli August 2015 hali ni July 2016, ka di nyɛla o kɔhila polo nima ti ʒingama zuɣu tuun zuɣu din yuli booni "REI Ghana Limited" ka o daa bi saɣiti li kootu ni. Bɛ daa beelo mi  ₵2 million.

## Kundivihira

https://gossips24.com/hon-david-vondeendc-mp-in-tears-of-joy-as-court-frees-him-on-charges-of-fraud-money-laundering/
Daniel Ohene Darko

**Daniel Ohene Darko** (bɛ dɔɣi o la Alahiri dali silimiin gɔli June biɛɣu pishi ayi ka dali yuuni 1961) ka o nyɛ Ghana siyaasa nira ŋun na nyɛ jintɔri saha ŋɔ zaŋ ti  Upper Denkyira West Constituency.

## O piligu mini shikuru baŋsim bɔhimbu
Daniel Ohene Darko nyɛla bɛ ni daa dɔɣi so anashaara goli June biɛɣu pishi ayi ka dali yuuni 1961 ka o zooi Ayanfuri din be Central Region,Ghana. O daa deei la o  Senior Secondary Certificate Examination (SSCE) shɛhira gbaŋ yuuni 1977. O daa lahi naai o  "Ordinary Level" yuuni 1977 n-ti pahi "Advanced Level" yuuni 1983. O daa lahi karim chaŋ tooni ti deei "Bachelor of Laws (Law)" bini din gbaai yuuni 2001 mini yuuni 2003, "Barrister of Law" yuuni 2003 ni "Executive Master of Business Administration(EMBA)" – "Marketing" yuuni 2011.

## Tuma
Daniel Ohene Darko nyɛla "Associate of a Law Firm" "Kwasi Blay and Associates"  Ghana tiɣbani ni. O daa lahi tum ti "Amicus Legal Consult (Partner)", Ghana. Ŋuni n-nyɛ "Managing Partner of Betta Law Consult".  Saha ŋɔ o nyɛla jintɔra zaŋ ti Upper Denkyira West Constituency yaɣili din n be Central Region,Ghana, lɛm paati ka o zani ti (National Democratic Congress).

## Maŋamaŋa biɛhigu
Daniel Ohene Darko daa kpaɣiri m-bɔ NDC jintɔri tali "primaries" Upper Denkyira West Constituency din be Central Region, Ghana. O daa di Upper Denkyira West Constituency jintɔri kuɣu maa yuuni 2020 Ghana piibu piibu ni n-ti lɛm paati (National Democratic Congress), o daa di mi ni vooti kalinli tuhi pia ni anii,ni kɔbisinahi ni pihinahi ni ayɔbu (18,446 votes) ka di zani vaaibu pihinu ni tɔbu dibaa ayopɔin (50.7%) vootibu kalinli din daa niŋ puuni ka daa pahi  "Eighth (8th) Parliament of the Fourth Republic of Ghana" nima ni, Samuel Nsowah-Djan ŋun daa nyɛ New Patriotic Party nira ka o daa luhi,ŋun daa nya vooti kalinli tuhi pia ni ayopɔin ni kɔbisiwɔi ni pishi ni anu (17,925 votes) ka di zani vaaibu pihinahi ni awɔi ni tɔbu dibaa ata (49.3%) vootibu kalinli din daa niŋ puuni.

### Komitii-nima
Daniel Ohene Darko be la "Youth, Sports and Culture Committee" ka lahi be "Poverty Reduction Strategy  Committee".

## Maŋamaŋa biɛhigu
Daniel Ohene Darko nyɛla Dolodolo nira.

## Kundivihira
Henry Yiadom Boakye

**Henry Yiadom Boakye** (bɛ dɔɣi o la silimiin goli Atani 12 May 1969) ka o nyɛ Ghana siyaasa nira ŋun nyɛ jintɔra saha ŋɔ Akwatia Constituency.

## O piligu mini shikuru baŋsim bɔhimbu
Henry Yiadom Boakye nyɛla bɛ ni dɔɣi so Akwatia din be Eastern Region, Ghana ka o lahi zooi ni. Henry Yiadom Boakye daa deei la o Diploma in Engineering yuuni 1989.

## Tuma
Henry Yiadom Boakye n-nyɛ ŋun kpa Okoyo Foundation ka lahi nyɛ di chief executive officer. Saha ŋɔ ŋuni n lahi nyɛ jintɔra zaŋ ti Akwatia Constituency din be Eastern Region,Ghana. O nyɛla lɛm paati (National Democratic Congress) nira.

## Siyaasa biɛhigu
Henry Yiadom Boakye daa zani mi ti lɛm paati (NDC) jintɔri tali tuuli piibu piibuzaŋ ti Akwatia Constituency din be Eastern Region,Ghana, ka daa di nasara. Henry Yiadom Boakye daa lahi di yuuni 2020 Ghana piibu piibu,lɛm paati (National Democratic Congress) jintɔri tali ka o daa zani ti ka di ni vootibu kalinli tuhi pia ni awɔi,ni kɔbisinii ni pihiwɔi ni awɔi (19,899 votes)  ka di zani vaabu pihinu ni yini ni tɔbu dibaa anu zaani (51.5%) ka o daa pahi "Eighth (8th) Parliament of the Fourth Republic of Ghana" nima ni. O mini ŋun daa kpaɣiri n-nyɛ Ernest Kumi ŋun daa zani ti wɔbigu paati (New Patriotic Party) ka o mi daa nya vooti kalinli tuhi pia ni anii,ni kɔbisiyopɔin ni pihinahi ni ayi (18,742 votes) ka di mi zani vaabu pihinahi ni anii ni tɔbu dibaa anu zaani (48.5).    

### Komitii-nima
Henry Yiadom Boakye be la "Youth, Sports and Culture" komitii ni. o lahi nyɛla ŋun be " Privileges Committee of the Eighth (8th) Parliament of the Fourth Republic of Ghana".

## Maŋamaŋa biɛhigu
Henry Yiadom Boakye nyɛla Dolodolo nira.

## Kundivihira
Teddy Safori Addi

**Teddy Safori Addi** (bɛ dɔɣi o la 26 January 1984) ka o Ghana siyaasa nira ka nyɛ lɛm paati (National Democratic Congress) nira. Ŋuni n-nyɛ jintori zaŋ ti  Ayensuano piibu piibu yaɣili.

## O piligu mini shikuru baŋsim bɔbu

Addi zooi la Coalter. O mali la "BSc in Project Management" shɛhira gbaŋ.

## Kundivihira
Bismark Tetteh Nyarko

**Bismark Tetteh Nyarko** (bɛ dɔɣi o la anashaara goli  December biɛɣ'pia ni anu dali yuuni 1973) ka o nyɛ Ghana siyaasa nira ŋun nyɛ jintɔra saha ŋɔ zaŋ ti Upper Manya Krobo Constituency. O niŋdi la o siyaasa n-tiri lɛm paati(NDC).

## Siyaasa tali
Yuuni 2020 Ghana nim piibu piibu la ni Bismark Tetteh Nyarko ŋun daa nyɛ lɛm paati jintɔra ŋɔ  daa di la jintɔri kuɣ maa ni kalinli din yiɣisi 14,969 kalinli din yiɣisi 37,061 puuni ka di zani kɔbigi puuni vaabu 54.0% ninvuɣ shɛba ban daa niŋ piibu piibu ŋɔ ni, ŋun daa nyɛ jintɔra zaŋti Wɔbigi paati Joseph Tetteh daa nyɛla  kalinli din yiɣisi 12,307 ka di zani kɔbigi puuni vaabu 44.4% ninvuɣ shɛba ban daa niŋ piibu piibu maa ni  n-ti pahi ŋun daa nyɛ GUM jintɔra Nicholas Tetteh gba daa nyɛla kalinli din yiɣisi 422 ka di zani kɔbigi puuni vaabu 1.5% ninvuɣ shɛba ban daa niŋ lala piibu piibu ŋɔ ni.

## Kundivihira
Adama Sulemana

**Adama Sulemana** nyɛla Ghana siyaasa nira ka lahi nyɛ jintori zaŋ ti Tain constituency din be Bono region,Ghana.

## O Piligu mini o shikuru baŋsim bɔhimbu
Adama nyɛla bɛ ni dɔɣi so 6 March 1978 ka o zooi Nsawkaw din be Bono tiŋgbani yaɣili,Ghana. O daa sabila o BECE baŋsim dahimbu yuuni 1989 mini yuuni 1992. O daa lahi sabi o SSSCE baŋsim dahimbu yuuni 1995. O daa lahi chaŋ tooni ti niŋ Bachelor of Education in Psychology yuuni 2006 ka daa lahi niŋ o Master in Philosophy in Psychology yuuni 2009.

## Tuma
Adama n-daa nyɛ DCE zaŋ ti Tain,Ministry of Local Government sulinsi ni ka lahi nyɛ alaafee baŋda zaŋti Ministry of Health.

## Siyaasa tuma
Adama nyɛla lɛm paati nra (NDC) ka nyɛ MP saha ŋɔTain yaɣili.[5] O daa di la jintori tali kuɣu ŋɔ ni vooti kalinli tuhi pishi ni kɔbisita ni pisopɔin ni anahi (20,374) ka di zani vaabu pihinahi ni anu ni tɔbu dibaa anahi zaani vootibu kalinli din daa niŋ maa ni (45.4%) ka ŋun daa zani ti wɔbigu paati (NPP) jintori tali,Gabriel Osei mi nya nuu dihibu kalinli tuhi pia ni anii,ni kɔbisita ni pihinahi ni ayɔbu (18,346) ka di zani vaaibu pihinahi ni tɔbu dibaa awɔi zaani 40.9%..

## Komitii-nima
Adama nyɛla "Standing Orders kommittee"  nira ka lahi be lahabaya komitii ni.

## Maŋamaŋa biɛhigu
Adama dolodolo nira.

## Kundivihira